**PROCEDURĂ PRIVIND FUNCȚIONAREA**

**PIEȚEI CENTRALIZATE DESTINATĂ ATRIBUIRII CONTRACTELOR DE ENERGIE ELECTRICĂ PENTRU PERIOADE LUNGI DE LIVRARE**

**Întocmit: OPCOM SA**

####

**- 2020 -**

**CUPRINS**

[1. SCOP 5](#_Toc46223204)

[1.1 CONȚINUT 5](#_Toc46223205)

[1.2 PRINCIPII 5](#_Toc46223206)

[2. DOMENIUL DE APLICARE 5](#_Toc46223207)

[3. ACRONIME 5](#_Toc46223208)

[4. DEFINIŢII 6](#_Toc46223209)

[5. DOCUMENTE DE REFERINŢĂ 7](#_Toc46223210)

[6. CONDIŢII GENERALE 7](#_Toc46223211)

[7. CADRUL DE ORGANIZARE A SESIUNILOR DE TRANZACȚIONARE 8](#_Toc46223212)

[7.1. OFERTELE DE ENERGIE ELECTRICĂ INIȚIATOARE 8](#_Toc46223213)

[7.2. CONTRACTUL DE VÂNZARE/CUMPĂRARE 11](#_Toc46223214)

[7.3. INIŢIEREA SESIUNILOR DE TRANZACȚIONARE ȘI PUBLICAREA PROGRAMULUI DE DESFĂŞURARE A ETAPELOR SESIUNII DE TRANZACŢIONARE 12](#_Toc46223215)

[7.4. RETRAGEREA OFERTELOR 12](#_Toc46223216)

[7.5. ETAPA DE PRESELECŢIE A PARTICIPANŢILOR CU OFERTE DE RĂSPUNS 13](#_Toc46223217)

[7.6. ETAPA DE DIALOG COMPETITIV CU CANDIDAŢII CALIFICAŢI ÎN URMA ETAPEI DE PRESELECŢIE 13](#_Toc46223218)

[7.7. ETAPA DE LICITAȚIE 14](#_Toc46223219)

[7.8. ÎNTRERUPEREA ACCIDENTALĂ A ETAPEI DE LICITAŢIE ŞI RELUAREA ACESTEIA 16](#_Toc46223220)

[7.9. ÎNCHEIEREA SESIUNII DE TRANZACȚIONARE 16](#_Toc46223221)

[7.10. PENALITĂȚI 17](#_Toc46223222)

[8. PUBLICAREA INFORMAŢIILOR 18](#_Toc46223223)

[9. LEGĂTURA CU PARTICIPANŢII LA PCTL 19](#_Toc46223224)

[10. ALTE PREVEDERI 19](#_Toc46223225)

# SCOP

## CONȚINUT

Prevederile Procedurii privind privind funcționarea Pieței centralizate destinată atribuirii contractelor de energie electrică pentru perioade lungi de livrare, numită în continuare Procedura PCTL, sunt în concordanță cu prevederile Regulamentului privind cadrul organizat de tranzacţionare pe piaţa centralizată destinată atribuirii contractelor de energie electrică pentru perioade lungi de livrare, aprobat prin Ordinul președintelui ANRE nr. 129/24.06.2020.

Procedura PCTL are drept scop:

* Enunțarea principiilor de funcționare a pieței;
* Precizarea condițiilor referitoare la organizarea sesiunilor de licitație pentru tranzacționarea centralizată a contractelor de energie electrică pentru perioade lungi de livrare;
* Precizarea condițiilor referitoare la publicarea informațiilor.

## PRINCIPII

Principiile care stau la baza atribuirii contractelor pentru livrare de energie electrică, în condiţiile prezentei Proceduri, sunt următoarele:

1. accesul nediscriminatoriu la licitaţiile organizate pentru toţi participanții la piaţă;
2. folosirea mecanismelor concurenţiale pentru atribuirea contractelor care fac obiectul prezentei Proceduri;
3. transparenţa – prin publicarea în avans, conform termenelor precizate în prezenta Procedură, a informaţiilor referitoare la contractele ce urmează a fi tranzacţionate şi sesiunile de licitaţie aferente, precum și prin publicarea rezultatelor;
4. nediscriminare şi obiectivitate - prin aplicarea în mod nediscriminatoriu a criteriilor de selecţie şi a criteriilor pentru atribuirea contractelor astfel încât participanţilor la licitaţii care îndeplinesc criteriile de selecție să li se acorde şanse egale de atribuire a contractelor.

# DOMENIUL DE APLICARE

Procedura PCTL se aplică de către OPCOM SA, în calitate de operator al pieţei centralizate pentru atribuirea contractelor de energie electrică pentru perioade lungi de livrare și participanții la această piață, în vederea contractării energiei electrice la termen, la un preț transparent.

# ACRONIME

Acronimele utilizate în cadrul Procedurii PCTL au următoarele semnificaţii:

* 1. **ANRE -** Autoritatea Naţională de Reglementare în domeniul Energiei;
	2. **OPCTL** – Operatorul pieţei centralizate pentru atribuirea contractelor de energie electrică pentru perioade lungi de livrare;
	3. **OPCOM SA** - Operatorul pieţei de energie electrică şi gaze naturale din România;
	4. **PCTL –** piaţa centralizată pentru atribuirea contractelor de energie electrică pentru perioade lungi de livrare;
	5. **RPUPCD -** Regulamentul de programare a unităţilor de producţie şi a consumatorilor dispecerizabili, cu modificările şi completările ulterioare;
	6. **Regulament** – Regulament privind cadrul organizat de tranzacţionare pe piaţa centralizată destinată atribuirii contractelor de energie electrică pentru perioade lungi de livrare;
	7. **TG** – componenta tarifului de transport pentru introducerea de energie electrică în reţea.
	8. **UE** – Uniunea Europeană.

# DEFINIŢII

Temenii folosiți sunt cei definiți în Legea nr. 123/2012 a energiei electrice şi a gazelor naturale cu modificările și completările ulterioare și în Regulamentul privind cadrul organizat de tranzacţionare pe piaţa centralizată destinată atribuirii contractelor de energie electrică pentru perioade lungi de livrare, aprobat prin Ordinul președintelui ANRE nr. 129/24.06.2020. Suplimentar față de termenii definiți prin documentele de referință se definesc următorii termeni:

1. **Anunț de organizare a sesiunii de tranzacționare** – Setul de informații publicate pe pagina web a OPCOM SA ([www.opcom.ro](http://www.opcom.ro)), prin care Participanților la PCTL le sunt comunicate: Codul de identificare a ofertei primite și validate, programul de organizare a sesiunii de tranzacționare pentru oferta inițiatoare primită, numele iniţiatorului și documentele solicitate pentru etapa de preselecţie a participanţilor cu oferte de răspuns.
2. **Cod de identificare a ofertei pentru care se realizează sesiunea de tranzacționare** – Cod alfanumeric alocat fiecărei oferte, prin care aceasta poate fi identificată pe PCTL.
3. **Cod de identificare pe PCTL** – Cod alfanumeric alocat fiecărui Participant la PCTL, de către OPCTL.
4. **Componenta de administrare a Pieţei centralizate a contractelor bilaterale de energie electrică** – Tarif perceput anual de OPCOM SA Participanților la PCTL pentru activitățile de administrare a Pieței centralizate destinate atribuirii contractelor de energie electrică pentru perioade lungi de livrare.
5. **Componenta de realizare a tranzacțiilor pe Piaţa centralizată a contractelor bilaterale de energie electrică** – Tarif perceput lunar de OPCOM SA Participanților la PCTL pentru tranzacțiile de vânzare/cumpărare realizate de către aceștia în luna respectivă pe Pieței centralizate destinate atribuirii contractelor de energie electrică pentru perioade lungi de livrare.
6. **Perioada de livrare –** Intervalul de timp pe parcursul căruia este livrată/transferată energia electrică contractată**.**
7. **Preţ de închidere –** Preţul stabilit în timpul sesiunii de licitație, rezultat din echilibrul cererii şi al ofertei, conform prevederilor din prezenta Procedură, acceptat ferm de către părţile ce au încheiat tranzacţia. Acest preț include componenta Tg a tarifului de transport și nu include TVA, fiind stabilit în lei cu două zecimale.
8. **Tranzacţionarea parţială -** Tranzacţionarea unor fracții din cantitatea totală, în cazul în care participantul iniţiator optează pentru tranzacţionarea parţială, cu păstrarea profilului de livrare propus şi a duratei livrării.
9. **Zi de tranzacţionare** – Zi lucrătoare stabilită prin Anunţul de organizare a sesiunii de licitaţie ca dată a sesiunii de licitaţie.
10. **Zi lucrătoare** – Zi calendaristică, cu excepţia zilelor de sâmbătă, duminică şi a oricărei zile declarate sărbătoare legală sau zi liberă.
11. **Zi nelucrătoare** – Zi de sâmbătă, de duminică şi oricare zi declarată sărbătoare legală sau zi liberă.

# DOCUMENTE DE REFERINŢĂ

1. Legea nr. 123/2012 a energiei electrice şi a gazelor naturale cu modificările și completările ulterioare.
2. Regulamentul privind cadrul organizat de tranzacţionare pe piaţa centralizată destinată atribuirii contractelor de energie electrică pentru perioade lungi de livrare, aprobat prin Ordinul ANRE nr. 129/24.06.2020 .
3. Procedura privind înregistrarea participanților la PCTL.
4. Procedura privind modalitatea și termenele de plată a tarifului reglementat practicat de operatorul pieței de energie electrică.
5. RPUPCD - Regulamentul de programare a unităţilor de producţie şi a consumatorilor dispecerizabili, aprobat prin Ordinul ANRE nr. 32/22.05.2013, cu modificările și completările ulterioare cu modificările şi completările ulterioare.
6. Regulamentul (UE) 2019/943 al Parlamentului European și al Consiliului din 5 iunie 2019 privind piața internă de energie electrică.

# CONDIŢII GENERALE

* 1. Participarea pe PCTL este voluntară.
	2. Tranzacționarea pe PCTL se realizează în conformitate cu prevederile Documentelor de referință menționate în capitolul 5 al prezentei Proceduri și cu prezenta Procedură.
	3. OPCTL publică şi actualizează pe pagina sa web documentele prin care este stabilit cadrul de reglementare aplicabil PCTL, precum şi documentele explicative privind funcţionarea PCTL.
	4. În calitate de OPCTL, pentru activitățile și serviciile desfășurate, OPCOM SA percepe tarifele publicate pe site-ul propriu, stabilite conform Metodologiei aplicabile în acest sens, aprobată de ANRE și a Convenției de participare încheiate cu OPCTL.

# CADRUL DE ORGANIZARE A SESIUNILOR DE TRANZACȚIONARE

În vederea tranzacționării pentru încheierea contractelor bilaterale de energie electrică pe piaţa centralizată destinată atribuirii contractelor de energie electrică pentru perioade lungi de livrare, ofertantul inițiator transmite la OPCTL, în format electronic, împreună cu adresa de înaintare, oferta inițiatoare ce urmează a fi publicată precum și contractul de vânzare/cumpărare propus.

Oferta inițiatoare va fi însoțită de următoarele documente:

- lista documentelor solicitate pentru etapa de preselecţie a participanţilor cu oferte de răspuns, respectiv lista indicatorilor de bonitate pe baza cărora se realizează calificarea participanţilor în cadrul etapei de preselecţie pentru etapa de dialog competitiv în care vor fi indicate criteriile de preselecţie/eligibilitate;

- lista elementelor din oferta iniţiatoare, altele decât preţul, asupra cărora iniţiatorul sesiunii de tranzacţionare doreşte să discute în cadrul etapei de dialog competitiv.

## OFERTELE DE ENERGIE ELECTRICĂ INIȚIATOARE

* + 1. Ofertele de energie electrică iniţiatoare sunt propuse de către un vânzător (operator economic aflat în proces de construcție şi/sau racordare a unei capacități de producere a energiei electrice sau de producere a energiei electrice şi termice în cogenerare) sau de către un cumpărător (titular de licenţă din domeniul energiei electrice şi/sau client final) conform cerințelor și necesităților proprii.
		2. Ofertele de energie electrică inițiatoare se transmit pe adresa de e-mail pccb@opcom.ro sau prin fax.
		3. Ofertele de energie electrică inițiatoare vor fi înregistrate în timpul programului de primire oferte publicat pe site-ul OPCTL;
		4. În conformitate cu prevederile Regulamentului privind privind cadrul organizat de tranzacţionare pe piaţa centralizată destinată atribuirii contractelor de energie electrică pentru perioade lungi de livrare, ofertele de energie electrică inițiatoare pot fi de următoarele tipuri:
			1. **Ofertă de vânzare cu preţ minim (Pmin)**, publicată în vederea organizării unei sesiuni de licitaţie pentru atribuirea contractului de vânzare-cumpărare propus. Formularul-tip este prezentat în Anexa 1.
			2. **Ofertă de cumpărare cu preţ maxim (Pmax)**, publicată în vederea organizării unei sesiuni de licitaţie pentru atribuirea contractului de vânzare-cumpărare propus. Formularul-tip este prezentat în Anexa 2.
		5. Fiecare ofertant iniţiator îşi defineşte oferta proprie fermă de vânzare sau cumpărare de energie electrică, precizând următoarele:
			1. Data de începere şi data de finalizare a livrării energiei electrice, stabilită de către ofetantul inițiator la PCTL. Durata livrării energiei electrice trebuie să fie de minim un (1) an calendaristic. Durata contractului va include timpul necesar pentru ca vânzătorul să obţină licenţa pentru exploatarea comercială a noii capacităţi de producere a energiei electrice, inclusiv a energiei electrice produse în cogenerare sau să modifice o licenţă pe care o deţine în scopul includerii în aceasta a noii capacităţi de producere cu cel puţin 60 de zile înainte de data de început a perioadei de livrare efective a energiei electrice.
			2. Cantitatea totală, precum şi profilul/profilurile de livrare (bandă, vârf sau gol), clar definite de către ofertantul inițiator, cu încadrarea în caracteristicile tehnice ale capacităţii energetice care va produce energia electrică contractată, după caz, precum și puterea medie orară aplicabilă fiecărui profil indicat prin oferta inițiatoare ca oră de început și de sfârșit (ore CET sau EET), care definesc ore succesive de livrare la o putere constantă, precum și zilele săptămânii pentru care este aplicabilă puterea constantă, respectiv perioada de timp aplicabilă fiecărui profil definit de către ofertantul inițiator.
			3. Cantitatea totală de energie electrică (Qc) corespunzătoare unei oferte se calculează astfel:

 Qc=∑( Pc,i x Hzi,i x Zi) (MWh)

Unde: Pc,i = puterea medie orară de energie electrică ofertată corespunzătoare fiecărui profil de livrare ofertat i (MWh/h);

Hzi,i = numărul de ore din zi conform profilului zilnic de livrare specificat i;

Zi = numărul de zile pe parcursul cărora va fi livrată cantitatea orară de energie electrică pentru fiecare profil ofertat i.

* + - 1. Preţul, propus prin oferta de energie electrică inițiatoare este:
			2. Exprimat în lei/MWh și:
1. include componenta TG a tarifului de transport, corespunzatoare introducerii de energie electrică în rețea,
2. nu include TVA
	* + 1. Diferit, în funcție de tipul ofertei inițiatoare:
			2. Preț minim (Pmin) - în cazul licitaţiilor organizate pentru oferte de vânzare publicate,
			3. Preț maxim (Pmax) - în cazul licitaţiilor organizate pentru oferte de cumpărare publicate.
			4. Opţiunea privind tranzacţionarea, și anume:
			5. integrală, cu un singur participant câștigător, a întregii puteri ofertate;
			6. parţială, cu unul sau cu mai mulţi participanţi câștigători, în cazul în care participantul iniţiator optează pentru tranzacţionarea parţială, va indica numărul de fracţii din cantitatea totală ce vor fi ofertate. Alegerea opțiunii de tranzacționare parțială cu mai mulți participanți câștigători nu exclude posibilitatea tranzacționării integrale cu un singur participant câștigător, dacă așa rezultă în urma aplicării regulilor de corelare.
			7. Opţiunea privind utilizarea unei formule de ajustare a prețului de atribuire a contractului/contractelor (preţul de închidere a licitaţiei). Formula de ajustare a prețului va permite actualizarea preţului contractat al energiei electrice la momentul livrării în raport cu momentul încheierii contractului, prin utilizarea de indicatori publici.
		1. Valoarea ofertei iniţiatoare poate fi estimată utilizându-se formula:



Unde: Valof= Valoarea ofertei iniţiatoare (lei)

Qc = Cantitatea totală de energie electrică (MWh)

 Pof= Preţul ofertat (lei/MWh)

* + 1. Ofertele inițiatoare sunt însoțite de:
			1. Lista documentelor solicitate pentru etapa de preselecţie a participanţilor cu oferte de răspuns, pe baza cărora se va realiza evaluarea indicatorilor de bonitate consideraţi relevanţi şi asiguratorii de către iniţiatorul sesiunii pentru derularea contractului;
			2. Criteriile de preselecţie/eligibilitate, respectiv lista indicatorilor de bonitate pe baza cărora se realizează calificarea participanţilor în cadrul etapei de preselecţie pentru etapa de dialog competitiv, și anume nivelul minim sau, după caz, maxim al acestor indicatori şi ponderea fiecărui indicator în stabilirea punctajului faţă de care este declarat rezultatul etapei de calificare; criteriile de preselecţie/eligibilitate vor fi stabilite astfel încât să permită un nivel de participare crescut al candidaţilor cu oferte de răspuns; criteriile de preselecţie/eligibilitate trebuie să fie cuantificate, cantitative şi nu calitative.
			3. Elementele din oferta iniţiatoare, altele decât preţul, asupra cărora iniţiatorul sesiunii de tranzacţionare doreşte să discute în cadrul etapei de dialog competitiv pentru identificarea condiţiilor ferme ale contractului și față de care vor fi formulate ofertele finale de răspuns referitoare la cantitate și preț, supuse licitației în etapa finală a sesiunii de tranzacționare;
			4. Propunerile sale privind durata următoarelor etape ale sesiunii de licitație prin dialog competitiv:
		2. Transmiterea documentelor solicitate pentru etapa de preselecţie de către participanţii interesați în participarea cu oferte de răspuns.
		3. Evaluarea indicatorilor de bonitate în baza criteriilor de preselecţie/eligibilitate precizate de către participantul inițiator.
		4. Transmiterea de către participanții validați în etapa de preselecție a propunerilor proprii privind elementele din oferta iniţiatoare, altele decât preţul, asupra cărora iniţiatorul sesiunii de tranzacţionare doreşte să discute în cadrul etapei de dialog competitiv pentru identificarea condiţiilor ferme ale ofertei finale ce nu vor face obiectul tranzacţionării în etapa de evaluare a ofertelor finale.
		5. Transmitetea de către participantul inițiator a formatului de contract final stabilit pentru a fi aplicabil ofertei inițiatoare pentru vânzarea-cumpărarea energiei electrice pentru perioade lungi de livrare.
		6. Numărul de zile necesar pentru publicarea formatului final al contractului.
		7. Numărul de zile de la publicarea formatului final al contractului până la organizarea sesiunii de licitație finale pentru stabilirea cantităților și prețurilor de atribuire.
			1. Formatul de contract propus împreună cu oferta și forma finală a contractului stabilită de către participantul iniţiator pentru vânzarea-cumpărarea energiei electrice pentru perioade lungi de livrare, după încheierea etapei de dialog competitiv.
		8. Participantul inițiator va indica adresa/adresele de email pentru derularea corespondenței pentru oferta de energie electrică inițiatoare, precum și lista persoanelor împuternicite să semneze documente în etapa de preselecţie a candidaţilor și în etapa de dialog competitiv cu candidaţii calificaţi în urma etapei de preselecţie, precum și să introducă/modifice ordine în platforma de tranzacționare pe parcursul etapei de licitaţie.

## CONTRACTUL DE VÂNZARE/CUMPĂRARE

* + 1. OPCOM SA face publice oferta, contractul de vânzare-cumpărare a energiei electrice propus inițial și cerințele inițiatorului sesiunii de licitație cu privire la calificarea participanților cu oferte de răspuns.
		2. Contractul propus de participantul initiator va fi publicat pe web-site-ul OPCOM împreună cu oferta inițiatoare doar dacă va conţine obligaţia ca vânzătorul să obţină licenţa pentru exploatarea comercială a noii capacităţi de producere a energiei electrice, inclusiv a energiei electrice produse în cogenerare sau să modifice o licenţă pe care o deţine în scopul includerii în aceasta a noii capacităţi de producere cu cel puţin 60 de zile înainte de data de început a perioadei de livrare şi să o menţină pe toată durata de livrare, precum şi obligaţia ca părţile din contract să deţină, pe toată durata de livrare, calitatea de participant la piaţa angro de energie electrică.
		3. Contractul stabilit de către participantul inițiator după derularea etapei de dialog competitiv cu candidaţii calificaţi în urma etapei de preselecţie este ferm acceptat de către participanţii la PCTL care participă la etapa de licitaţie.

Contractele încheiate în baza rezultatelor sesiunilor de tranzacționare organizate pe PCTL sunt contracte cu executare fermă ceea ce presupune respectarea întocmai a clauzelor publicate, livrarea/consumul energiei electrice şi primirea/plata preţului stabilit în etapa de licitație;

* + 1. În cazul ȋn care participanții la PCTL care au încheiat tranzacții în cadrul unei etapei de licitație organizată pentru o oferta inițiatoare publicată refuză ȋncheierea contractului de vânzare-cumpărare a energiei electrice conform notificărilor comunicate de OPCTL, aceștia au obligația să plătească penalitățile aferente, prevăzute de prezenta Procedură.

 **ORGANIZAREA ȘI DESFĂȘURAREA SESIUNILOR DE TRANZACȚIONARE**

## INIŢIEREA SESIUNILOR DE TRANZACȚIONARE ȘI PUBLICAREA PROGRAMULUI DE DESFĂŞURARE A ETAPELOR SESIUNII DE TRANZACŢIONARE

* + 1. OPCTL va publica doar acele oferte de energie electrică inițiatoare care sunt complet și corect transmise.

La primirea documentelor prin care un participant la PCTL propune lansarea unei sesiuni de tranzacţionare, OPCTL verifică şi publică în termen de două (2) zile lucrătoare:

* + - 1. Anunțul privind lansarea sesiunii de tranzacționare, precizând codul sesiunii de tranzacționare;
			2. Oferta iniţiatoare și contractul propuse de către inițiator, precum și toate documentele precizate la art. 7.1.7.
			3. Programul de desfăşurare a etapelor sesiunii de tranzacţionare (etapa de preselecţie a candidaţilor, etapa de dialog competitiv, respectiv etapa de licitaţie), care include termenele limită de transmitere a documentelor necesare parcurgerii fiecărei etape conform termenelor propuse de către inițiator (Anexa 3).
		1. OPCTL poate modifica ulterior programul inițial de desfășurare a etapelor sesiunii de tranzacţionare în baza unor motive obiective, precum necesitatea extinderii sau scurtării duratei etapei de preselecție a candidaților sau a etapei de dialog competitiv, la solicitarea participantului care a inițiat sesiunea de tranzacționare.

##  RETRAGEREA OFERTELOR

* + 1. Retragerea ofertelor de energie electrică inițiatoare și de răspuns se face prin transmiterea unei solicitări asumate de reprezentantul legal al participantului inițiator la OPCOM SA.

## ETAPA DE PRESELECŢIE A PARTICIPANŢILOR CU OFERTE DE RĂSPUNS

* + 1. Participanții la PCTL care doresc să participe în calitate de respondenți la sesiunea de tranzacționare anunțată pe site-ul OPCOM SA transmit la OPCTL la adresa pccb@opcom.ro și la adresa/adresele de email indicată/e de participantul inițiator documentele solicitate pentru etapa de preselecţie a participanţilor cu oferte de răspuns, față de conținutul cărora persoanele împuternicite în acest scop de către participatul inițiator vor evalua gradul de îndeplinire a criteriilor de preselecţie/eligibilitate de către participanții interesați în participarea cu oferte de energie electrică de răspuns.
		2. În urma evaluării documentelor transmise de către participanții care doresc să participe cu oferte de răspuns în cadrul sesiunii de tranzacționare inițiate, reprezentanții împuterniciți ai inițiatorului vor întocmi un raport în care vor preciza rezultatul evaluării criteriilor de preselecţie/eligibilitate precizate la momentul transmiterii ofertei inițiatoare. Acest raport va fi comunicat OPCTL în termen de 3 zile lucrătoare de la primirea documentelor de la participanții la PCTL care doresc să participe în calitate de respondenți și va conține rezoluția de calificare pentru etapele următoare ale sesiunii de tranzacționare sau de invalidare a participării în etapele următoare.
		3. OPCTL va verifica raportul întocmit de reprezentanții participantului inițiator și îl va viza, în cazul în care consideră că nu sunt inadvertențe între rezultatul evaluării criteriilor de preselecţie/eligibilitate și rezoluția de calificare pentru etapele următoare ale sesiunii de tranzacționare, informând cu privire la rezultatul etapei de preselecție participanții evaluați (Anexa 4).
		4. În cazul în care raportul comunicat conține inadvertențe față de documentele transmise de către participantul care dorește să participe cu oferte de răspuns, OPCTL ca comunica observațiile sale emitentului raportului și va solicita retransmiterea acestuia în termen de 2 (două) zile lucrătoare.
		5. În cazul în care pentru o sesiune de tranzacționare nu au fost transmise documentele solicitate în etapa de preselecţie, OPCTL informează reprezentanţii participantului inițiator, anulează sesiunea de tranzacționare și publică pe pagina web a OPCOM SA anunţul de anulare.

## ETAPA DE DIALOG COMPETITIV CU CANDIDAŢII CALIFICAŢI ÎN URMA ETAPEI DE PRESELECŢIE

* + 1. Această etapă va începe după comunicarea tuturor rapoartelor de evaluare întocmite de reprezentanții participantului inițiator și după vizarea acestora de către OPCTL.
		2. La începutul etapei de dialog competitiv, OPCTL va notifica participanții calificați, urmare a finalizării procesului de evaluare a documentelor transmise în etapa de preselecție a participanților care doresc să participe în calitate de respondenți la sesiunea de tranzacționare anunțată.
		3. În cazul în care niciun participant nu a fost calificat, sesiunea de tranzacționare se anulează.
		4. Urmare a notificării calificării, pe parcursul derulării etapei de dialog competitiv, Participanții la PCTL care doresc să participe în calitate de respondenți la sesiunea de tranzacționare pot transmite la OPCOM SA adresa pccb@opcom.ro și la adresa/adresele de email indicată/e de participantul inițiator propunerile proprii privind elementele din oferta iniţiatoare, altele decât preţul, asupra cărora iniţiatorul sesiunii de tranzacţionare doreşte să discute în cadrul etapei de dialog competitiv pentru identificarea condiţiilor ferme ale ofertei finale ce nu vor face obiectul tranzacţionării în etapa de evaluare a ofertelor finale.
		5. În baza analizei proprii, participantul inițiator stabilește formatul de contract final aplicabil ofertei inițiatoare pentru vânzarea-cumpărarea energiei electrice pentru perioade lungi de livrare ce va fi transmis la OPCTL în vederea publicării formatului final al contractului, inclusiv formula de ajustare finală, care poate fi cea anunţată iniţial sau modificată în urma dialogului.
		6. OPCTL publică formatul final al contractului, inclusiv formula de ajustare finală, cu cel puțin 3 zile lucrătoare înainte de etapa de licitaţie.

## ETAPA DE LICITAȚIE

* + 1. OPCTL organizează o şedinţă de licitaţie cu negociere continuă, în sistem online, pentru evaluarea ofertelor finale, ședință de licitație care va avea două faze.
		2. Pe parcursul etapei de licitare pot introduce/modifica ordine doar participanții calificați după etapa de preselecţie a participanţilor cu oferte de răspuns. Participantul inițiator poate modifica introduce/modifica/anula oferta doar în a doua fază a etapei de licitare.
		3. **Prima fază a etapei de licitare** începe cu introducerea în sistemul de tranzacționare de către OPCTL în numele participantului inițiator a ofertei inițiatoare având prețul indicat în oferta inițiatoare publicată, precum și numărul de fracții indicat în oferta inițiatoare, în cazul în care participantul inițiator a optat pentru opțiunea atribuirii parțiale. În cazul în care participantul inițiator a optat pentru opțiunea atribuirii integrale, se va tranzacționa un singur contract.
			1. Participanții calificați după etapa de preselecţie a participanţilor cu oferte de răspuns, pot introduce oferte de răspuns de sens contrar față de oferta inițiatoare, indicând numărul de fracții din cantitatea totată pentru care doresc să încheie contractul, în cazul opțiunii parțiale, cu preţuri mai mari, mai mici sau egale cu cel din oferta iniţiatoare, fără ca participantul iniţiator să îşi poată modifica preţul propus; ofertele de răspuns pot fi modificate/retrase/anulate pe parcursul acestei faze, în funcţie de strategia proprie de ofertare sau evoluţia pieţei, toate aceste operaţiuni fiind vizibile în piaţă.
			2. Platforma de tranzacționare actualizează și ordonează în mod automat, în timp real, în funcție de cel mai bun preț, toate ofertele de răspuns introduse, pentru ca acestea să poată fi vizualizate de către toți participanții la licitație.
			3. Ordonarea în funcție de preț se realizează în ordine descrescătoare, dacă ofertele de răspuns introduse sunt oferte de cumpărare și în ordine crescătoare, în cazul în care ofertele de răspuns introduse sunt de vânzare. În cazul introducerii mai multor oferte de răspuns cu același preț, ordonarea acestora se face în funcție de marca de timp.
		4. **A doua fază a etapei de licitare** începe cu corelarea automată a cererii cu oferta în baza căreia se vor încheia tranzacţiile cu energie electrică rezultate din procesul de ofertare din prima fază a etapei de licitare, după următoarele reguli:
			1. Oferta/ofertele de cumpărare de răspuns cu prețul cel mai mare va/vor fi declarate câștigătoare, în cazul în care prețul/prețurile indicate de acestea sunt mai mari sau egale decât prețul ofertei inițiatoare, pentru numărul de fracții specificat, la prețul ofertei de răspuns care satisface condiția de corelare, ținând cont de ordonarea în funcție de preț și de marca timp, în cazul în care sunt oferte introduse cu același preț, până la atribuirea integrală a ofertei inițiatoare, după caz.
			2. Oferta/ofertele de vânzare de răspuns cu prețul cel mai mic vor fi declarate câștigătoare, în cazul în care prețul/prețurile indicate de acestea sunt mai mici sau egale decât prețul ofertei inițiatoare pentru numărul de fracții specificat, la prețul ofertei de răspuns care satisface condiția de corelare, ținând cont de ordonarea în funcție de preț și de marca de timp, în cazul în care sunt oferte introduse cu același preț, până la atribuirea integrală a ofertei inițiatoare, după caz.
		5. Dacă după derularea procesului prezentat mai sus oferta participantului iniţiator nu a fost atribuită integral, **faza a doua a etapei de licitare** continuă, după o scurtă pauză, toți participanții având permisiunea să introducă/modifice/anuleze ordinele proprii, toate operaţiunile fiind vizualizate în piaţă prin ecranele sistemului de tranzacţionare.

Procesul automat de corelare a Platformei de tranzacționare va asigura corelarea tuturor ofertelor compatibile astfel:

* + - 1. Ofertele de cumpărare se vor corela în ordine descrescătoare a prețului ofertat, respectiv prima ofertă de cumpărare corelată este oferta de cumpărare cu prețul cel mai mare.
			2. Ofertele de vânzare se vor corela în ordine crescătoare a prețului ofertat, respectiv prima ofertă de vânzare corelată este oferta de vânzare cu prețul cel mai mic.
			3. În cazul în care sunt mai multe oferte la prețul cel mai bun, corelarea se va face în funcție de marca de timp, începând de la cea mai veche până la cea mai recentă ofertă.
		1. Prețul la care se va încheia o tranzacție, urmare a regulilor de corelare, va fi prețul ultimei oferte nou-introduse în piață de sens contrar celei existente aflate la cel mai bun preț, compatibilă cu aceasta și având cel mai bun preț.
		2. Numărul de fracții tranzacționate este cel mai mic număr dintre cele ale celor două oferte care se corelează.
		3. Participantul inițiator nu poate modifica în cea de a doua fază a etapei de licitare numărul de fracții ofertat în sensul creșterii acestuia. În cazul în care OPCTL constată introducerea unui număr de fracții mai mare decăt cel permis, va anula oferta introdusă de acesta, sau dacă oferta eronată a fost tranzacționată, va anula ultima tranzacție care conține numărul de fracții introduse în mod eronat.

## ÎNTRERUPEREA ACCIDENTALĂ A ETAPEI DE LICITAŢIE ŞI RELUAREA ACESTEIA

* + 1. Sesiunea de licitare poate fi întreruptă de către reprezentanţii OPCTL autorizaţi în astfel de situaţii, în cazul unui eveniment sau a unui complex de condiţii de natură să împiedice desfăşurarea sesiunii de tranzacționare. Aceste evenimente şi condiţii includ, dar nu sunt limitate la: defectarea Platformei de Tranzacţionare a PCTL din diverse cauze, care includ dar nu sunt limitate la defecţiuni ale serverului Platformei de Tranzacţionare, a majorităţii terminalelor Participanţilor la PCTL, ori avarii ale sistemului de alimentare cu energie a Platformei de Tranzacţionare ori ale unor subsisteme componente (internet, reţea internă).
		2. În cazul în care sesiunea de licitare se întrerupe de către reprezentanţii OPCTL sau Platforma de tranzacţionare este oprită automat din cauze tehnice (distinct de oprirea Platformei de tranzacţionare de către reprezentanţii OPCTL), ca o consecinţă a unor evenimente sau condiţii descrise în prezenta Procedură, reluarea etapei de licitare se va face de îndată ce condiţiile vor permite desfăşurarea normală a sesiunii de tranzacționare.
		3. Participanţii la PCTL vor fi anunţaţi asupra deciziilor luate în situaţiile precizate în prezentul capitol, fie prin intermediul Platformei de tranzacţionare fie prin alte canale alternative de comunicare (telefon, e-mail, web-site).

## ÎNCHEIEREA SESIUNII DE TRANZACȚIONARE

* + 1. În maxim 24 ore de la închiderea sesiunii de tranzacționare, OPCOM SA, în calitate de OPCTL, transmite prin fax Participanţilor la PCTL care au încheiat tranzacții, Confirmările de tranzacţie, conform rezultatelor etapei de licitare. (Anexa 5 la prezenta Procedură).
		2. Confirmarea de tranzacţie va conţine informaţii referitoare la cantitatea tranzacționată, preţul tranzacției şi părţile contractante.
		3. Ofertele corelate care au condus la încheierea de tranzacții determină obligația participanților la PCTL notificați în acest sens de OPCTL, de a încheia contractul în formatul final transmis pentru a fi publicat de către OPCTL la sfârșitul etapei de dialog competitiv și la prețul tranzacției și pentru cantitatea de energie electrică tranzacţionată.
		4. OPCTL va publica pe pagina sa web rezultatele sesiunilor de licitaţie, precizând nume participant initiator, nume participant câștigător, ofertă/contract, număr (părți) fracții din cantitatea ofertată, în cazul în care participantul inițiator a optat pentru tranzacționarea parțială, perioada de livrare, profilul, cantitățile tranzacționate, preț de pornire, prețurile de adjudectare a ofertelor atribuite și lista participanților care au participat la licitație cu oferte de răspuns, conform tabelului de Rezultate din Anexa 6 la preze.
		5. Urmare a datelor publicate şi/sau celor transmise Participanţilor la tranzacționare după încheierea sesiunii, în termen de o (1) zi lucrătoare de la data licitației (exclusiv data sesiunii de tranzacționare) pot fi formulate contestaţii privind ofertele intrate în tranzacționare şi rezultatul licitaţiei. Aceste contestaţii vor fi soluţionate în termen de o (1) zi lucrătoare de la data primirii contestaţiei.
		6. Tranzacţiile încheiate se finalizează de către părţi prin semnarea şi transmiterea la OPCTL a contractului de vânzare/cumpărare a energiei electrice pe PCTL, cu respectarea întocmai a contractului final transmis pentru a fi publicat de către OPCTL la sfârșitul etapei de dialog competitiv, a rezultatelor sesiunii de tranzacționare comunicate de OPCTL, conform prezentei Proceduri maxim 5 (cinci) zile lucrătoare de la data comunicării confirmării de tranzacție.
		7. În situații speciale, confirmate de măsuri adoptate la nivel național, care impun telemunca pentru personalul participanților la piață care încheie tranzacții pe această piață părțile pot transmite contractul de vânzare/cumpărare a energiei electrice pe PCTL, cu respectarea întocmai a conţinutului şi formei celui publicat pe website și a rezultatelor licitațiilor comunicate de OPCOM SA printr-un e-mail, confirmat de ambele părți folosind adrese de e-mail autorizate, notificate în prealabil la OPCOM SA.
		8. Părțile au obligația ca imediat după încetarea situației speciale să transmită contractul menționat semnat de ambele părți.
		9. OPCTL verifică contractele depuse şi în cazul identificării unor neconformităţi contractul este retransmis de OPCTL părţilor în vederea punerii în acord cu contractul publicat, în termen de o (1) zi lucrătoare (exclusiv ziua transmiterii solicitării).
		10. În cazul în care părțile nu transmit în termenul menționat contractul de vânzare/cumpărare a energiei electrice pe PCTL, OPCTL solicită plata sumei penalizatoare de la participantul în culpă, anunţă public identitatea acestuia şi declară contractul drept contract nevalidat.

## PENALITĂȚI

* + 1. În cazul retragerii ofertelor iniţiatoare înainte de organizarea etapelor sesiunii de tranzacţionare pe PCTL, după publicarea acesteia pe site-ul OPCOM, participantul în cauză plătește OPCTL o sumă penalizatoare, în proporție de 0,1% din valoarea ofertei proprii, acesta asigurând virarea contravalorii penalității după cum urmează:
			1. în mod egal, părţilor care au depus documentaţia necesară sau, după caz, oferte de răspuns, în cazul în care a fost retrasă o ofertă iniţiatoare;
			2. în favoarea OPCOM SA, în cazul în care pentru sesiunea de licitație nu au fost depuse alte oferte, în afara celei retrase.
		2. În cazul refuzului încheierii contractului de către una dintre părți sau în cazul refuzului de corectare a unui contract neconform, participantul/participanții în cauză plătește/ plătesc către OPCTL o sumă penalizatoare, în proporție de 0,1% din valoarea contractului, acesta asigurând virarea contravalorii penalității după cum urmează:
			1. părţii care a depus oferta iniţiatoare, în cazul refuzului încheierii contractului aşa cum a fost propus de către participantul iniţiator pentru etapa de evaluare a ofertelor finale de către ofertantul declarat câştigător în cadrul licitaţiei;
			2. în mod egal, părţilor declarate câştigătoare, în cazul refuzului încheierii contractului în forma în care a fost propus pentru etapa de evaluare a ofertelor finale de către participantul iniţiator;
			3. în favoarea OPCOM SA, în cazul în care atât participantul inițiator cât și cel declarat câștigător refuză încheierea contractului sau refuză corectarea unui contract neconform.
		3. Toate comisioanele bancare aferente plății sumei penalizatoare către OPCOM SA sunt suportate de către participantul la PCTL care efectuează plata.

# PUBLICAREA INFORMAŢIILOR

OPCOM SA publică şi actualizează pe pagina sa web următoarele documente:

* + 1. Documentele care reglementează precum şi documentele tip privind funcţionarea Pieței centralizate destinată atribuirii contractelor de energie electrică pentru perioade lungi de livrare, respectiv:
1. Regulamentul privind cadrul organizat de tranzacţionare pe piaţa centralizată destinată atribuirii contractelor de energie electrică pentru perioade lungi de livrare;
2. Procedura operațională specifică privind înscrierea/suspendarea/revocarea participanților la PCTL;
3. Procedura operațională specifică privind funcționarea pieței centralizate destinată atribuirii contractelor de energie electrică pentru perioade lungi de livrare
4. Convenţia de participare la Piaţa centralizată destinată atribuirii contractelor de energie electrică pentru perioade lungi de livrare;
5. Modelul ofertei inițiatoare de vânzare cu preţ minim pe PCTL (Anexa 1);
6. Modelul ofertei inițiatoare de cumpărare cu preţ maxim pe PCTL (Anexa 2);
	* 1. Lista Participanţilor la PCTL. Această listă este actualizată în cazul în care este înregistrat un nou Participant la PCTL, precum și în cazul în care un Participant se retrage, sau este revocat de la PCTL (la data la care cazurile menţionate devin efective);
		2. Anunţurile de organizare a sesiunilor de licitaţie pe PCTL;
		3. Denumirea Participantului care înaintează oferta inițiatoare, oferta de energie electrică şi contractul de vânzare/cumpărare propus de către acesta, precum și toate documentele precizate la ar. 7.2.1.;
		4. Valoarea componentei de administrare şi a componentei de realizare a tranzacțiilor pe Piaţa centralizată destinată atribuirii contractelor de energie electrică pentru perioade lungi de livrare;
		5. Anunţul de anulare, în cazul în care nu există temeiul pentru continuarea sesiunii de tranzacționare;
		6. Rezultatele sesiunii de licitaţie. Informaţiile publicate vor fi disponibile pe pagina web a OPCOM SA timp de cel puţin 2 ani.
		7. Justificarea întreruperii sesiunii de licitaţie, în cazul în care etapa de licitaţie este întreruptă datorită unor situații speciale definite în prezenta Procedură şi precizarea informaţiilor legate de reluarea sesiunii respective.

Informaţiile publicate împreună cu Anunţul de organizare a sesiunii de tranzacționare, respectiv ofertele şi contractele propuse de către Participanţii care au iniţiat sesiuni de licitaţie sunt menţinute pe pagina web a OPCOM SA pentru o perioadă de de cel puţin doi (2) ani.

În cazul în care există contestaţii formulate de către Participanţii la PCTL, acestea, precum şi modul lor de soluţionare, sunt publicate pe pagina web a OPCOM SA.

# LEGĂTURA CU PARTICIPANŢII LA PCTL

Schimbul de date şi informaţii cu Participanţii la piaţă se poate realiza în unul din următoarele moduri: prin e-mail, fax, web.LAN, fiind necesar ca toate mesajele să fie autentificate prin semnătură sau cheie IT, acolo unde cazul.

#  ALTE PREVEDERI

* 1. Prevederile prezentei Proceduri sunt completate de drept şi în mod automat cu prevederile documentelor de referinţă precizate în art. 5 al prezentei Proceduri, precum şi cu modificările ulterioare ale acestor documente.
	2. Anexele 1 – 6 fac parte integrantă din prezenta procedură.

#### Anexa 1

Nr. Ieșire Participant...........…..........din data………………

Nr. Intrare OPCOM SA.……............din data……………...

**OFERTĂ DE VÂNZARE INIȚIATOARE**

**CU PREȚ MINIM**

Către,

Operatorul Pieței de Energie Electrică și Gaze Naturale “OPCOM” S.A.

Bd. Hristo Botev 16-18, sectorul 3, Bucureşti

Compania..............................................cu sediul în……........................................,înregistrată la Oficiul Registrului Comerţului al ....................., cu numărul ..........................reprezentată prin director general ................................................................................. / sau

în conformitate cu prevederile Procedurii PCTL, solicit înregistrarea pentru tranzacţionare pe această piață, a următoarei oferte de vânzare pentru a fi notificată ca ofertă inițiatoare:

Cantitatea totală de energie electrică ………………………………MWh,

Profilul/profiluri de livrare: bandă/vârf/gol: [ora de început-ora de sfârșit] [CET/EET] aplicabil pentru perioada de livrare …………………………,pentru o putere medie orară de ....... MW

Opțiunea tranzacționării: integrală [ ]  sau parțială [ ]

|  |  |
| --- | --- |
|  Nr. fracții în care oferta va fi împărțită  | Cantitatea aferentă fiecărei fracții (MWh) |
|  |  |

Contractul prevede formulă de ajustare a preţului de atribuire a ofertei:

DA [ ]  NU [ ]

Prețul minim solicitat (inclusiv componenta Tg a tarifului de transport) .…………………lei/MWh

Perioada de livrare …….....................………………

În cazul atribuirii uneia, mai multor sau tuturor fracțiilor din cantitatea ofertată, ne obligăm să încheiem contractele bilaterale cu respectarea întocmai a formei şi conţinutului contractului final propus în calitate de inițiator, transmis pentru a fi publicat pe site-ul OPCOM SA după încheierea etapei de dialog competitiv ce va fi organizată în vederea tranzacțiorării prezentei oferte.

Data.............. (Reprezentant legal),

**Anexa 2**

Nr. Ieșire Participant ...........…..........din data………………

Nr. Intrare OPCOM SA.……............din data……………...

**OFERTĂ DE CUMPĂRARE INIȚIATOARE**

**CU PREȚ MAXIM**

Către,

Operatorul Pieței de Energie Electrică și Gaze Naturale “OPCOM” S.A.

Bd. Hristo Botev 16-18, sectorul 3, Bucureşti

Compania..............................................cu sediul în……........................................,înregistrată la Oficiul Registrului Comerţului al ....................., cu numărul ..........................reprezentată prin director general ................................................................................. / sau

în conformitate cu prevederile Procedurii PCTL, solicit înregistrarea pentru tranzacţionare pe această piață, a următoarei oferte de vânzare pentru a fi notificată ca ofertă inițiatoare:

Cantitatea totală de energie electrică ………………………………MWh.

Profilul/profiluri de livrare: bandă/vârf/gol: [ora de început-ora de sfârșit] [CET/EET] aplicabil pentru perioada de livrare …………………………., pentru o putere medie orară de ....... MW

Opțiunea tranzacționării: integrală [ ]  sau parțială [ ]

|  |  |
| --- | --- |
|  Nr. fracții în care oferta va fi împărțită  | Cantitatea aferentă fiecărei fracții (MWh) |
|  |  |

Contractul prevede formulă de ajustare a preţului de atribuire a ofertei:

DA [ ]  NU [ ]

Prețul maxim solicitat (inclusiv componenta Tg a tarifului de transport) .…………………lei/MWh

Perioada de livrare …….....................………………

În cazul atribuirii uneia, mai multor sau tuturor fracțiilor din cantitatea ofertată, ne obligăm să încheiem contractele bilaterale cu respectarea întocmai a formei şi conţinutului contractului final propus în calitate de inițiator, transmis pentru a fi publicat pe site-ul OPCOM SA după încheierea etapei de dialog competitiv ce va fi organizată în vederea tranzacțiorării prezentei oferte.

Data.............. (Reprezentant legal),

**Anexa 3**

**Programul sesiunii de tranzacționare**

**pentru oferta inițiatoare cu codul.......**

În conformitate cu prevederile procedurii privind funcționarea Pieței centralizate destinată atribuirii contractelor de energie electrică pentru perioade lungi de livrare, următorul program este aplicabil activităţilor în cadrul sesiunii de tranzacţionare organizată pentru sesiunea de tranzacționare cu codul............... :

|  |  |  |  |
| --- | --- | --- | --- |
| Nr. crt. | Etapă/Acţiune | Dată început | Datăsfârşit |
| 1. | Publicare Anunț de organizare a sesiunii de tranzacţionare | D | D |
| **Etapa de preselecţie a candidaţilor** |
| 2. | Transmiterea documentelor solicitate pentru etapa de preselecţie a participanţilor cu oferte de răspuns. | D+3 | D+Ndoc (conform solicitării inițiatorului) |
| 3. | Evaluarea indicatorilor de bonitate în baza criteriilor de preselecţie/ eligibilitate precizate de către participantul inițiator. | D+3 | D+Nevaluare(conform solicitării inițiatorului) |
| 4. | Transmiterea rapoartelor de evaluare către OPCOM | D+6 | D+Nevaluare+3 |
| **Etapa de dialog competitiv cu candidaţii calificaţi în urma etapei de preselecţie** |
| 5. | Notificarea participanților care au participat în etapa de preselecţie despre rezultatul evaluării | D+Nevaluare+3 | D+Nevaluare+4 |
| 6. | Transmiterea de către participanții validați în etapa de preselecție a propunerilor proprii privind elementele din oferta iniţiatoare, altele decât preţul, asupra cărora iniţiatorul sesiunii de tranzacţionare doreşte să discute în cadrul etapei de dialog competitiv pentru identificarea condiţiilor ferme ale ofertei finale ce nu vor face obiectul tranzacţionării în etapa de evaluare a ofertelor finale. | D+Nevaluare+4 | D+Nevaluare+4+NDComp(conform solicitării inițiatorului) |
| 7. | Transmitetea de către participantul inițiator a formatului de contract final stabilit pentru a fi aplicabil ofertei inițiatoare pentru vânzarea-cumpărarea energiei electrice pentru perioade lungi de livrare | D+Nevaluare+4+NDComp | D+Nevaluare+4+NDComp+NContractFinal(conform solicitării inițiatorului) |
| 8. | Publicarea formatului final al contractului | D+Nevaluare+4+NDComp+NContractFinal +max 3(conform solicitării inițiatorului) |  |
| 9. | **Etapa de licitare (prima fază a etapei de licitare și după caz, a doua fază de licitare)** | DLicitație=D+Nevaluare+4+NDComp+NContractFinal +max 3 +Nlicitație(conform solicitării inițiatorului) | (1h/15 min pauză/1 h) |
| 10. | Publicare rezultate | DLicitație |  |
| 11. | Transmitere notificări/transmitere contestații | DLicitație | DLicitație +1 |
| 12. | Transmitere contracte semnate | DLicitație +1 | DLicitație +6 |
| 13. | Verificarea contractelor transmise | DLicitație +6 | DLicitație +7 |
| 14. | Notificare neconformități contracte, dacă este cazul | DLicitație +7 | DLicitație +8 |
| 15. | Retransmitere contracte semnate, dacă este cazul | DLicitație +9 | DLicitație +9 |
| 16. | Reverificare contracte/aplicare penalități, dacă este cazul | DLicitație +10 | DLicitație +11 |

Data ………………………

Notă: Prezentul program are caracter orientativ, inițiatorul are posibilitatea să propună ajustări ale programului

#### Anexa 4

**NOTIFICARE REZULTAT VALIDARE PENTRU PARTICIPARE ÎN CALITATE DE RESPONDENT LA OFERTA CU CODUL ......................**

Nr. Ieşire SC Opcom SA …................din data….................

Nr. Intrare Participant …..................din data…..................

Către: *(Nume Participant la PCTL)*

Stimate domnule/ Stimată doamnă*,*

În conformitate cu prevederile Regulamentului privind cadrul organizat de tranzacţionare pe Piaţa centralizată destinată atribuirii contractelor de energie electrică pentru perioade lungi de livrare şi cu cele ale Procedurii privind funcționarea Pieței centralizate destinată atribuirii contractelor de energie electrică pentru perioade lungi de livrare,

Opcom SA, în calitate de operator al pieţei, vă comunică rezultatul evaluării documentelor transmise, în vederea selectării pentru etapa de dialog competitiv pentru oferta cu codul......

În urma analizei şi verificărilor realizate de către participantul inițiator, s-au constatat următoarele:

* Societatea dumneavoastră îndeplineşte criteriile de eligibilitate solicitate de către participantul inițiator şi prin urmare poate participa în etapa de dialog competitiv.

În consecință, aveți opțiunea să transmiteți propuneri pentru elementele din oferta inițiatoare, altele decât prețul, asupra cărora inițiatorul dorește să discute în cadrul etapei de dialog competitiv pentru identificarea condițiilor ferme ale ofertei finale (formatul de contract final) ce va fi supus licitării în etapa finală.

* Nu ați depus toate documentele solicitate de către participantul inițiator al sesiunii de tranzacţionare în vederea confirmării îndeplinirii criteriilor de eligibilitate stabilite pentru ofertea cu codul ........... Având în vedere cele menţionate vă informăm că este necesar să transmiteţi toate documentele solicitate de către participantul inițiator în vederea realizării analizei privind selecţia participanţilor cu oferte de răspuns.
* Societatea dumneavoastră nu îndeplineşte criteriile de eligibilitate solicitate de către participantul inițiator şi prin urmare nu poate participa în etapa de dialog competitiv.

Vă stăm la dispoziţie pentru clarificări,

Cu respect,

Director General,

#### Anexa 5

**FAX CONFIRMARE TRANZACȚIE**

Nr. Ieșire OPCOM SA….........................din data..............…

*Denumire Participant Vânzător*

*Denumire Participant Cumpărător*

Referitor la rezultatul sesiunii de licițatie organizată pentru oferta cu codul ....... pe PCTL din data de ………..

Vă facem cunoscut faptul că, în urma desfăşurării sesiunii de licitaţie cu codul .................…….*(se va preciza codul sesiunii de licitație din anunţul de organizare)* din data de ......................., companiile „Nume compania X” în calitate de vânzător şi „Nume compania Z” în calitate de cumpărător, au fost desemnate câştigătoare pentru o cantitate de .............. MWh, la prețul de închidere de ................. lei/MWh.

În conformitate cu prevederile Procedurii PCTL, materializarea tranzacției efectuate se realizează de către părți prin semnarea contractului bilateral în termen de maxim 5 zile lucrătoare de la data etapei de licitare organizată pentru oferta cu codul ...................... , respectiv cel mai târziu până la data de ......................, ora.........., cu respectarea întocmai a conținutului și formei contractului final publicat pentru oferta cu codul........

Totodată, vă informăm că la data semnării contractului, părților le revine obligația transmiterii contractului semnat la OPCOM SA pentru verificarea conformității cu contractul publicat și plății facturii aferente tarifului de tranzacționare.

Cu respect,

Director General,

#### Anexa 6

**Anunțuri**

|  |  |  |  |  |  |  |  |
| --- | --- | --- | --- | --- | --- | --- | --- |
| Codul sesiunii de licitație | Participant inițiator | Tipul ofertei | Documente transmise de inițiator | Programul de desfășurare a sesiunii de tranzacționării | Participanți selectați pentru participarea cu oferte de răspuns  | Forma finală supusă etapei de licitare  | Rezultatele etapei de licitație |
|  |  |  | Anunț | Program |  | Forma finală |  |

**Rezultate**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Cod sesiune de licitație | Participant inițiator | Participant câștigător | Ofertă/Contract | Număr (părți) fracții din cantitatea ofertată | Perioada de livrare | Profil |  | Cantitate tranzacționată [MWh] | Preț de pornire [Lei/MWh] | Preț de adjudecare [Lei/MWh] |